राजस्थान क्रिकेट संघ के निलंबन आदेश को रद्द करने के संबंध में चौधरी ने कहा, ‘हमने उनसे (आरसीए) से कारण बताओ नोटिस का औपचारिक जवाब देने के लिए कहा है और उन्होंने भी बीसीसीआई के खिलाफ मामला वापस लेने का फैसला किया है।’ आरसीए के नए अध्यक्ष कांग्रेस के सीपी जोशी हैं। चौधरी ने इसके साथ ही सूचित किया कि गुवाहाटी में नव निर्मित स्टेडियम में जल्द ही अंतरराष्ट्रीय मैचों का आयोजन किया जाएगा। उन्होंने कहा, ‘असम क्रिकेट संघ का स्टेडियम कुछ चीजों को छोड़कर मैचों के आयोजन के लिए तैयार है। बीसीसीआई सचिव और महाप्रबंधक (खेल विकास) ने उसका निरीक्षण किया था।’